open-index/open-wikipedia-markdown huggingface dataset:
Rein Mets (kunstnik)

**Rein Mets** (10. märts 1942 Tallinn – 7. oktoober 2011) oli eesti metallikunstnik.

Ta lõpetas 1960. aastal Tallinna 10. Keskkooli. Aastatel 1966–1971 õppis ta Eesti Riiklikus Kunstiinstituudis, mille lõpetas metallikunstnikuna.

Ta töötas aastatel 1960–1962 Hans Pöögelmanni nimelises Tallinna Elektrotehnika Tehases ja 1971–1981 kunstikombinaadis Ars. 

1996. aastast oli ta Eesti Kunstiakadeemia ehte- ja sepakunsti õppejõud.

## Tunnustus
*1987 Eesti NSV teeneline kunstnik
*1987 Kristjan Raua preemia

## Viited
Arvi Hallik

**Arvi Hallik** (4. märts 1941 Märjamaa – 17. august 2014) oli eesti näitleja. 

Arvi Hallik lõpetas 1961. aastal Kohila Keskkooli ja 1963. aastal Tallinnfilmi õppestuudio. Aastatel 1963–1966 teenis ta sundaega Nõukogude armees.

Ta töötas aastatel 1961–1963 Tallinna Autoremonditehases. Pärast Tallinnfilmi õppestuudio lõpetamist töötas Arvi Hallik aastatel 1963–1998 Pärnus Endla teatris näitlejana. Seejärel kuni 2012. aastani töötas ta samas metallitöö meistrina ja mängis rollilepinguga. 

## Tunnustus
* 1985 Eesti NSV teeneline kunstnik
* 1985 Eesti NSV Teatriühingu meespeaosatäitja auhind
* 2001 Eesti Teatriliidu tehnilise töötaja auhind

## Teatrirollid
*1964 Samuil Aljošin "Tookord Sevillas" (don Carlos)
*1969 John Patrick "Kummaline missis Savage" (Hannibal)
*1970 Lydia Koidula "Kosjaviinad" (Prits Treier)
*1971 Maiju Lassila "Tuletikke laenamas" (Jussi Vatanen)
* 1975 Mats Traat "Kohvioad"
*1976 Stanislav Grochowiak "Püsime veel sadulas, härrased!" (Kalmita)
*1977 Maksim Gorki "Suvitajad" (Dudakov)
*1978 Henrik Ibsen "Peter Stockmann" (Doktor Stockmann)
*1978 Lydia Koidula "Säärane mulk" (Peeter Pint)
*1980 Thornton Wilder "Meie linnake" (doktor Gibbs)
*1980 August Kitzberg "Püve talus" (Saaremaa Priidu)
*1983 Hugo Raudsepp "Mikumärdi" (Jüri Tomusk)
*1984 Ott Kool "Musta kassi öösel ei näe" (Ruuben)
*1984 Aljaksei Dudarav "Õhtu" (Multikas)
*1988 Rein Saluri "Minek" (Pärni)
*1988 Hugo Raudsepp "Vaheliku vapustused" (Imaanuel)
*1989 Eugene O'Neill "Saatuse heidikute kuu" (Phil)
*1990 Hugo Raudsepp "Mees, kelle käes on trumbid" (Manivald Sinisalu)
*1991 Carl-Erik Soya "Jonsen kadunuke" (Hamlet Andersen)
*1992 Brian Friel "Lõikuspeo tantsud" (Jack)
*1993 Tammsaare/Raivo Adlas ""Armastuse võimalikkusest Vargamäel" (Andres)
*1993 Hugo Raudsepp "Demobiliseeritud perekonnaisa" (Kaarel Kontus)
*1994 György Spiró "Kelm" (Rogowski)
*1994 Selma Lagerlöf/Ülev Aaloe "Gösta Berlingi saaga" (onu Eberhard)
*1996 Slawomir Mrožek "Läbi öö" (Viirastus)
*1997 Anton Tšehhov "Duell" (Bitjugov)
*2007 August Gailit "Karge meri" (Tehve Lamm)

## Filmirollid
*"Jääminek" (1962) – Peeter Jõgel
*"Jäljed" (1963) – Rein
*"Jalgrattataltsutajad" (1963) – bussikontrolör
*"Viini postmark" (1967)
*"Inimesed sõdurisinelis" (1968) – Veski
*"Valge laev" (1970) – oraator
*"Metskannikesed" (1980) – episoodiline roll
*"Karge meri" (1981) – Eero Kuigo

## Viited

## Välislingid
*Arvi Hallik andmebaasis IMDb
Feel the Vibe

**"Feel the Vibe"** on Jana Kase 2011. aastal ilmunud singel. Laulu "Feel the Vibe" autorid on Jana Kask, Vahur Kollom ja Tõnu Lindret. Singli tootis Microphone Records.

## Lood
#Feel the vibe
#Feel the vibe (Adrian Sina Edit) 
#Feel the vibe (Adrian Sina Remix) 
#Feel the vibe (JRMX Mix Edit)
#Feel the vibe (JRMX Club Mix)
#Feel the vibe (JRMX Club Dub) 
#Feel the vibe (TM Dream Version)
#Feel the vibe (Simon Hill & TM Remix)
#Feel the vibe (Simon Hill & TM Ext Remix) 
#Feel the vibe (JD Miller Radio Edit) 
#Feel the vibe (JD Miller Club MiX)
Samuli Leppiaho

**Samuli Leppiaho** (sündinud 2. juulil 1981 Rovaniemis) on Soome endine poksija.

Leppiaho võistles harrastajana kuni 2001. aastani. Ta osales kokku 145 kohtumisel, millest võitis 104 ja kaotas 41 kohtumist. 

Leppiaho tuli kaks korda Soome meistriks: sulgkaalus (kuni 57 kg) 1999. aastal ja kergekaalus (kuni 60 kg) 2000. aastal. Ta sai Soome meistrivõistlustel II koha kärbeskaalus (kuni 51 kg) 1998. aastal ja I kergekeskkaalus (kuni 63,5 kg) 2001. aastal.

Leppiaho osales kaks korda Eesti-Soome maavõistlustel, kus 1999. aastal võitis ja 2000. aastal kaotas oma kohtumise.

Leppiaho poksis septembrist 2004 kuni oktoobrini 2007 elukutselisena. Ta pidas kokku 15 kohtumist ning võitis neist 9 (sh 1 nokaudiga) ja kaotas 5 kohtumist (sh 1 nokaudiga) ning 1 kohtumine jäi viiki. 

Tema mänedžer oli endise tuntud poksija Olli Mäe poeg Pekka Mäki.

## Välislingid
*
Kai Kauramäki

**Kai Kauramäki** (sündinud 4. juunil 1967 Poris) on Soome poksija.

Kauramäki osales harrastajana kokku 189 kohtumisel, millest võitis 154 ja kaotas 35 kohtumist. 

Kauramäki oli kokku kahekordne Soome meister – II kergekeskkaalus (kuni 67 kg) aastatel 1991 ja 1995. Ta sai Soome meistrivõistlustel II koha II kergekeskkaalus (kuni 67 kg) aastatel 1989 ja 1990 ning I keskkaalus (kuni 71 kg) 1994. aastal. Ta sai Soome meistrivõistlustel III koha II kergekeskkaalus (kuni 67 kg) aastatel 1993 ja 1996.

Kauramäki osales ühe korra Eesti NSV – Soome sõpruskohtumistel ning kaotas oma kohtumise 1991. aastal. Ta osales II kergekeskkaalus (kuni 67 kg) 7. maailmameistrivõistlustel Tamperes 1993. aastal, kuid kaotas oma kohtumise II ringis ja jäi edasisest medaliheitlusest välja ning 8. maailmameistrivõistlustel Berliinis 1995. aastal, kuid kaotas jälle oma kohtumise II ringis ja jäi edasisest medaliheitlusest välja.

Kauramäki jätkas aprillist 1998 poksimist elukutselisena. Ta on pidanud (seisuga 14. september 2013) kokku 37 kohtumist ning on võitnud neist 18 (neist 6 nokaudiga) ja kaotanud 19 kohtumist (neist 10 nokaudiga). Tema mänedžer on Jaakko Helminen.

## Välislingid
* 
*Kai Kauramäki lehel ''Steel Ring''. Soome keeles
Eva Novek

**Eva Novek** (15. aprill 1925 Kobela, Vana-Antsla vald – 5. jaanuar 2023) oli eesti näitleja. 

Eva Novek lõpetas 1950. aastal Eesti Riikliku Teatriinstituudi. 

Aastatel 1950–1951 töötas ta Lõuna-Eesti Teatris, 1952–1953 Viljandi Ugalas ja 1954–1990 Rakvere Teatris.

Tema arvukate rollide hulka kuuluvad nii Tom Sawyer lavastuses "Tom Sawyeri seiklused" kui ka nimiosa lavastuses "Maria Stuart", lapsehoidja Marina lavastuses "Onu Vanja", Gertrude von Tiesenhausen lavastuses "Rakvere romanss" ning Helene Ambur lavastuses "Koduvõõrad". 

Ta oli aastatel 1950–1956 abielus Grigori Kromanoviga.

## Tunnustus
*Eesti NSV teeneline kunstnik (1980)
*Eesti Teatriliidu auliige
Video

**Video** (ladina k *video* – ’ma näen’) on videokaamera, digikaamera või veebikaameraga tehtud salvestis, näiteks koduvideo, muusikavideo, õppevideo, arvutivideo.

Liitsõnad esiosaga video- on seotud liikuvate kujutiste salvestamise, töötlemise, edastamise ja kuvamisega, nt videotehnika, videosignaal, videofilm (digitaalselt salvestatud film), videoklipp (lühike, kuni mõneminutine videofilm), videoplaat (DVD, BD), videomäng, videomagnetofon, videokaart, videoprojektor, videoterminal, videokonverents.
Varssavi Rahvusstaadion

**Varssavi Rahvusstaadion** on Poola pealinnas Varssavis asuv jalgpallistaadion. Jalgpalli 2012. aasta Euroopa meistrivõistlustel toimus seal kolm alagrupikohtumist, üks veerandfinaal ja üks poolfinaal.

## Välislingid

*Varssavi Rahvusstaadion
Metalist

**Staadion Metalist** on jalgpallistaadion Ukrainas Harkivis. Jalgpalli 2012. aasta Euroopa meistrivõistlustel toimus seal kolm alagrupikohtumist.
Arena Lviv

**Arena Lviv** on Ukrainas Lvivis asuv jalgpallistaadion. Jalgpalli 2012. aasta Euroopa meistrivõistlustel toimus seal kolm B-alagrupi kohtumist: Saksamaa-Portugal, Taani-Portugal ja Saksamaa-Taani. Teised selle alagrupi mängud peeti Harkivi Metalisti staadionil.

Staadion mahutab 34 915 pealtvaatajat.

## Välislingid
*Täismahus: Lviv Arena toob ka palju näinud vutifännile kananaha ihule
DR1

**DR1** diiselrong on Riia Vagunitehase toodetud reisirong, mida hakati tootma 1963. aastast. Rong oli mõeldud kasutamiseks Nõukogude Liidus rööpmelaiusel 1520 mm.

Rongid sobisid teenindama madalaid ja ka kõrgeid perroone. Vagunite laius oli 3,12 m, mis oli väiksem kui elektrirongidel. Mõlema mootorvaguni jõuallikaks sai 1000 hj diiselmootor M756A. Rongi vagunitel olid kandevkere ja ketaspidurid.

DR1 diiselrongist on tehtud ka eriversioone, näiteks DR1P, DR1A, DR1AM, DR1AC, DR1B ja DR1Bj.

## DR1 rongid Eestis

DR1 diiselronge on kasutatud ka Eestis. Esimene kuue vaguniga diiselrong DR1A saabus mais 1984 vahetades järk-järgult välja vananenud rongid D1. 

1990. aastatel enamik ronge moderniseeriti paigaldades neile uued keskkonnasõbralikumad Saksa päritolu mootorid ja käigukastid.

DR1 seeria rongidega käis reisijavedu kõigil Edelaraudtee liinidel kuni 31. detsembrini 2013. DR1 vahetasid 1. jaanuarist 2014 Eestis välja uued Stadler FLIRT elektri- ja diiselrongid.

## Tehnilised andmed

* Võimsus: 2x 745 kW
* Reisijate mahutavus: 632 inimest (6 vaguniga)
* Kerematerjal: teras
* Mootoritüüp: M-756B
* Kiirus: 120 km/h
* Pikkus: 154 350 mm (154,35 m)

## Viited

## Välislingid

* YouTube video: Diiselrong DR1 kolmemõõtmeliselt
* Margus Kruut. "DR1B ja DR1BJ – truud Eesti raudruunad", Postimees
* "Rauast tööhobused lähevad pensionile", Tehnikamaailm
* FOTOD | Viimane vaatus: Edelaraudtee rongi vagunid lammutati vanarauaks
* DR1A DIISELRONG, Eesti Raudteeajaloo Selts
* YouTube video: DR1 rongi dokumentaal (inglise k subtiitritega)
Kiievi olümpiastaadion

**Kiievi olümpiastaadion** (ukraina keeles національний спортивний комплекс «Олімпійський») on Ukraina pealinnas Kiievis asuv jalgpallistaadion.

Tänapäevase staadioni kohal avati 1923. aastal Punane staadion. Aastal 1936 hakati selle kohale rajama tänapäevast staadioni arhitekt Mõhhailo Gretšõna projekti järgi. Uus staadion pidi mahutama 50 000 pealtvaatajat. Staadioni pidulik avamine oli määratud 22. juunile 1941, kuid samal päeval puhkes Suur Isamaasõda ja staadion avati alles pärast selle lõppu 22. juunil 1946. Staadionile anti Nikita Hruštšovi nimi, kes oli sel ajal Ukraina Kommunistliku Partei keskkomitee esimene sekretär.

1966–1968 ehitati staadion põhjalikult ümber. Tribüün ehitati kahekorruseliseks ja pealtvaatajakohtade arvu suurendati 100 000-ni. Staadioni maa-alal valmisid sisehall, mis oli mõeldud peamiselt tennise jaoks, kuid seal sai ka korraldada käsipalli- ja võrkpallivõistlusi, kaks treeninguteks mõeldud jalgpalliväljakut, mõned lahtised saviliivakattega tenniseväljakud, heitesektor ja isegi suusahüppetorn. Ühtlasi võeti staadionilt Hruštšovi nimi ja selle nimeks sai **Kiievi keskstaadion**.

1978–1980 rekonstrueeriti staadion uuesti. Valgustus asendati võimsamaga (1500 luksi). Pealtvaatajate arv (kuni 100 000) jäi endiseks, lisandus ajakirjanike sektor 4000 kohaga. Taas muutus staadioni nimi: selleks sai **Vabariiklik staadion**. Ümberehitus lõppes 1980. aasta suveolümpiamängude alguseks. Staadionil toimusid olümpiamängude jalgpalliturniiri mängud: ühe alagrupi kõik kuus kohtumist ja üks veerandfinaal. Sellepärast nimetataksegi seda staadioni olümpiastaadioniks, et seal on peetud olümpiamängude kohtumisi.

Selleks et staadion vastaks rahvusvahelistele standarditele, toimus 1997–1999 järgmine rekonstrueerimine. Kõige silmatorkavamad olid muutused tribüünidel: kui enne istusid pealtvaatajad pikkadel pinkidel, siis nüüd sai iga pealtvaataja eraldi plasttooli. Seetõttu vähenes pealtvaatajakohtade arv 83 450-ni. Ka jooksuradade kate ja staadioni kate (looduslik muru) viidi vastavusse rahvusvaheliste nõudmistega.

Seni viimane ümberehitus algas 2008. aasta sügisel. Pealtvaatajakohtade arvu vähendati 70 050-ni. Selle arvelt laiendati sektorite vahekäike, VIP-looži, lisati kohti ajakirjanikele ja liikumispuudega inimestele. Kõik istekohad viidi katuse alla. Tribüünide kallet suurendati 15%-ni, et ka kaugematest nurkadest oleks staadionil toimuvale parem vaade. Töö nende ümberehituste kallal ei katkenud öösekski ja ümberehituse käiku sai veebikaamera kaudu kogu aeg jälgida.

Staadioni avas uuesti 8. oktoobril 2011 Ukraina president Viktor Janukovitš. Avamistseremoonial esines 40-minutilise kontserdiga Shakira.

Staadionil peeti Jalgpalli 2012. aasta Euroopa meistrivõistluste kolm alagrupikohtumist, üks veerandfinaal, üks poolfinaal ja finaal.

## Välislingid

* Kiievi olümpiastaadioni koduleht
PGE Arena

**PGE Arena Gdańsk** on Poola linnas Gdańskis asuv jalgpallistaadion. Jalgpalli 2012. aasta Euroopa meistrivõistlustel toimus seal kolm alagrupikohtumist ja üks veerandfinaal.

## Välislingid

*PGE Arena
Raivo Rüütel

**Raivo Rüütel** (sündinud 1. juunil 1956 Tallinnas) on eesti näitleja.

Ta on lõpetanud 1974. aastal Tallinna Ühisgümnaasiumi ja 1978. aastal Tallinna Riikliku Konservatooriumi lavakunstikateedri (8. lend). 

Ta oli aastatel 1978–1983 Eesti Riikliku Noorsooteatri ja 1983–2004 Vanalinnastuudio näitleja. Alates 2005. aastast on ta Vana Baskini Teatri näitleja.

Raivo Rüütel on mänginud ka filmides ning telelavastustes ja -sarjades.

## Rolle telesarjades
* Markii, "M Klubi" (1995–1998)
* Tõnis, "Kodu keset linna" (2004)
* Toomas Lainvee, "Alpimaja" (2012)
* Morten Wihelmson, "Kättemaksukontor" (2010, 2012, 2016)

## Tunnustus

* 2008 – Eesti Näitlejate Liidu auraha

## Välislingid

*Raivo Rüütel andmebaasis IMDb
Kösti org

**Kösti org** on haljasala Viljandis.

Orgu on kujundatud puhkeala ja terviserajad. Oru serval asub hoone. 

Oru puistu moodustab männik.

Orus asuvad basseinid ja Kösti paisjärv. Orust voolab läbi Uueveski oja; seda nimetatakse oru piirkonnas ka Kösti ojaks.
Catargiu

**Catargiu** on rumeenia perekonnanimi.

## Nime kandjaid
* Barbu Catargiu, ajakirjanik ja poliitik
* Lascăr Catargiu, riigimees

## Vaata ka
*Catargiu jõgi
Saima Loik

**Saima Loik** (27. august 1922 Tallinn – 13. august 2011) oli eesti moekunstnik.

Saima Loik õppis Elfriede Lenderi eraprogümnaasiumis, seejärel Tallinna Kujutava ja Rakenduskunsti Koolis ja Tallinna Riiklikus Tarbekunsti Instituudis, mille lõpetas 1948. aastal.  

Aastail 1948–1987 töötas ta Tallinna Riiklikus Tarbekunsti Instituudis tekstiili- ja kostüümikateedri erialaõppejõuna. Ta tegi kaastööd Tallinna Moemajale, moe- ja käsitööalbumitele ning ajakirjale Nõukogude Naine. 

1956. aastast oli Saima Loik Eesti Kunstnike Liidu liige.

## Tunnustus
*2004 – Pärandihoidja (elutööpreemia rahvuslike käsitöötraditsioonide alalhoidmise eest; moekunstnik, kauaaegne Kunstiinstituudi moekateedri õppejõud Saima Loik on EKEKSeltsi üks taastajaliikmeid, 1997. aastast selle auliige)
Monarhliblikas

**Monarhliblikas** (*Danaus plexippus*) on koerlibliklaste sugukonda kuuluv liblikas. 

Monarhliblikad teevad pikki rändeid. Orienteeruvad Päikese asu­koha, Maa magnetvälja ja maamärkide abil. 

Nad elavad Kesk- (sügisel ja talvel) ja Põhja-Ameerikas (suvel).

Osad põlvkonnad elavad kuu aega, Metuusala põlvkond kümme korda kauem.

Danaus plexippus MHNT.jpg| ♂ 
Danaus plexippus MHNT femelle.jpg|♀


## Viited
Cyrillus Kreegi kortermuuseum

**Cyrillus Kreegi kortermuuseum** oli Cyrillus Kreegi elu ja loomingut käsitlev muuseum Haapsalus aadressil Väike-Viigi 10-2. 

Läänemaa Muuseum avas selle 2001. aasta suvel. Majas Viigi kaldal elas helilooja aastatel 1939–1962. Seal lõi ta ka suurema osa oma heliloomingust. Muuseum suleti 2011. aastal. Praegu töötab korrastatud hoones hotell Villa Marienhof. 

## Viited

## Välislingid
*Kristel Maasikmets, Cyrillus Kreek saab kortermuuseumi, Lääne Elu 28. juuli 2001 
*Kaire Reiljan, Kreegi muuseum suletakse, Lääne Elu, 8. oktoober 2011
Aivar Tommingas

**Aivar Tommingas** (sündinud 28. septembril 1955 Raplas) on eesti näitleja.

Ta on lõpetanud 1974. aastal Rapla Keskkooli ja 1978. aastal Tallinna Riikliku Konservatooriumi lavakunstikateedri (8. lend). Samast aastast töötab Vanemuises näitlejana. 

Juba 8. klassis tegi Aivar Tommingas koos Anne Veskiga bändi – ansambel kandis nime Omega. Lavakunstikoolis sattus Aivar Tommingas õppima ühele kursusele Urmas Alenderiga, kelle kutsel kuulus Tommingas lühikest aega ansambli Ruja koosseisu.

## Rollid

**Rollid filmides**
*2006 	"Meeletu" 	mängufilm, 		Vorsti-Jüri
*2006 	"Vana daami visiit" 	mängufilm, 		Ajakirjanik
*1997 	"Waba Riik" 	teleseriaal 		
*1988 	"Narva kosk I jagu" 	telemängufilm, 		Volli Maltsroos
*1988 	"Narva kosk II jagu" 	telemängufilm,		Volli Maltsroos
*1986 	"Võtmeküsimus" 	telemängufilm, 		Raul Tammkivi, täitevkomitee esimees
*1985 	"Kahe kodu ballaad I jagu" 	telemängufilm, 		Ostja poes
*1979 	"Kõrboja peremees" 	mängufilm, 		Jaan
*
**Uuemaid rolle Vanemuise teatris**

**Varasemaid rolle Vanemuises**

**Olulisemaid rolle mujal teatrites**

* Pearu – Anton Hansen Tammsaare, Kaarin Raid "Me otsime Vargamäed" (diplomilavastus Noorsooteatris, 1976)
* Maurus – Anton Hansen Tammsaare, "Tõde ja õigus. Teine osa" (Tallinna Linnateatris, 2006)
* Aleksei Karenin – Vassili Sigarev, “Aleksei Karenin” (RAAAM, 2016)

## Muud ülesastumised

Aivar Tommingas on osalenud laulusolistina "Andrew Lloyd Webberi galal" Tallinna lauluväljakul (2006), "Broadway galal" Tartu lauluväljakul (2007) ning Vanemuise teatri traditsioonilistel muusikalikontsertidel "Memory" aastatel 2005, 2006, 2008, 2009, 2012 ja 2013.

Ta mängis 1986. aastal valminud Ago-Endrik Kerge telemängufilmis "Võtmeküsimus" (stsenarist Mart Kadastik) peaosa – täitevkomitee esimeest seltsimees Tammkivi.

## Lavastused

* Peter Shaffer "Must komöödia (lavastus)" (1997)
* Johann Voldemar Jannsen "Tuhalabida valitsus" (1994) 
* Kulno Süvalep "Emajõe Ööbik", "Sabajant" (1993) 
* Lembit Eelmäe "Armastuse nelinurk" (1992)

## Tunnustus
* 2004 Eesti Teatriliidu muusikaauhind
* 2004 Salme Reegi nimeline auhind
* 2006 aasta vanemuislane
* 2008 Tartu kultuurkapitali loominguline stipendium
* 2011 Valgetähe IV klassi teenetemärk
*2011 Eesti Vabariigi kultuuripreemia 
* 2015 asetati tema jalajäljed Tartu Teerajajate alleele

## Isiklikku
Aivar Tomminga abikaasa on Mare Tommingas.

## Viited

## Välislingid
*Aivar Tommingas Vanemuise Teatri kodulehel
*Aivar Tommingas andmebaasis IMDb
*Heade mõtete suvi: Aivar Tommingas. arhiiv.err.ee, 13. juuni 2004
*Päevatee:Aivar Tommingas. arhiiv.err.ee, 21. märts 2011
*Aivar Tommingas on haruldane segu talendist, sarmist ja tagasihoidlikkusest. Õhtuleht, 28. september 2015
*Margus Mikomägi. Aivar Tommingas: Sõnad ei pruugi tähendada seda, mida kuuleme. Teatritasku, 6. juuli 2017
* Raul Ranne. Aivar Tommingas: kui lavatöö otsa saab, lähen päriselt Raplamaa metsa maakoju. Eesti Päevaleht, 5. märts 2017
Korenovsk

**Korenovsk** on linn Venemaal Krasnodari krais, Korenovski rajooni keskus. 

Asula rajasid kasakad 1794. aastal ja see kandis nime Korenevski Kuren, Korenovskoje ja Korenovskaja. Praeguse nime ja linnaõigused sai 1961. aastal.

Linna lähedal asub sõjaväelennuväli ja 393. helikopteribaas. 

1955–1958 töötas linnas Dmitri Medvedevi vanaisa. Tema auks on nimetatud üks Korenovski puiesteedest.
Makassar

**Makassar** (ka **Macassar, Mangkasar,** 1971–1999 **Ujung Pandang**) on Lõuna-Sulawesi pealinn Indoneesias. 

Tegu on Lõuna-Sulawesi suurima linnaga, mille pindala on 175,77&nbsp;km2 ja rahvaarv on ligi 1,4 miljonit. 16. sajandi alguses oli Makassar üks peamisi kaubanduskeskusi Ida-Indoneesias ning sai õige pea üheks suurimaks linnaks Ida-Aasias.

## Rahvustoidud
Makassaris on rohkesti rahvustoite. Neist kõige kuulsam on *coto* hautis – veiselihatükid pähklite ja vürtside seguga, mis sisaldab ka veise aju, keelt ja soolt. *Konro*, liharoog ribidest, on samuti populaarne Makassari rahvustoit. Nii *coto*'t kui ka *konro*'t süüakse tavaliselt *burasa*'ga, mis on liimjas riis kookospiima ja pruunistatud kookospähkli tükkidega. Makassarilt on pärit on ka pressitud, grillitud ja suhkruga kaetud banaanidest roog.

## Viited
Kaie Mihkelson

**Kaie Mihkelson** (sündinud 12. oktoobril 1948 Pärnus) on eesti näitleja.

## Elukäik
Kaie Mihkelson on lõpetanud 1967. aastal Pärnu 1. Keskkooli. Aastatel 1967–1969 Tallinna Polütehnilise Instituudi majandusteaduskonnas, 1974. aastal lõpetas Tallinna Riikliku Konservatooriumi lavakunstikateedri (6. lend).

Aastatel 1974–1977 töötas ta Pärnu Endla teatris ja 1977–1988 Eesti Riiklikus Noorsooteatris. Alates 1988. aastast on ta Eesti Draamateatri näitleja.

Kaie Mihkelson on mänginud telelavastustes "Soolo tornikellale" 1980, "Pildikesi Paunverest" 1986, "Viimne lahing" 1999.

## Filmirollid

## Tunnustus
*1975 – ENSV kultuuriministeeriumi II preemia (Endla teater)
*1978 – ENSV kultuuriministeeriumi laste- ja noorsoonäidendite ülevaatuse I näitlejapreemia (ENSV Riiklik Noorsooteater)
*1981 – eripreemia (ENSV Riiklik Noorsooteater)
*1983 – Ants Lauteri nimeline auhind
*1987 – Anna Tamme – Lisl Lindau kõrvarõngaste hoidja
*2003 – Eesti Teatriliidu naiskõrvalosatäitja auhind
*2008 – Valgetähe IV klassi teenetemärk
*2009 Väike Ants, Eesti Draamateatri kolleegipreemia naiskõrvalosatäitjale
*2011 – Raadioteatri näitlejaauhind
*2012 – Helmi Tohvelmani nimeline auhind
*2018 – Eesti Näitlejate Liidu auliige
*2021 – Karl Adra nimelise auhinna laureaat, auhinnaga kaasnes auaadress ja Eesti Kultuurkapitali preemia
*2025 – Eesti Teatriliidu naiskõrvalosatäitja auhind
*2025 – Eesti Kultuurkapitali elutööpreemia

## Isiklikku
Kaie Mihkelson oli aastatel 1974–1981 abielus Jaan Rõõmussaarega. Nende poeg on oboemängija Nils Rõõmussaar. Ta oli Madis Kalmeti elukaaslane. 1988. aastal abiellus Evald Hermakülaga.

## Viited

## Välislingid
*Kaie Mihkelson Eesti Draamateatri kodulehel.
*Kaie Mihkelson andmebaasis IMDb.
*Kaie Mihkelson Eesti filmi andmebaasis.
*Kaie Mihkelson. Omavahel. etv2.err.ee.
*Kaie Mihkelsoni juurte lugu: kodu oli täis lilli ja armastust. ohtuleht.ee, 5. september 2021.
*Kaie Mihkelson 75. Õnnelik olla on oma otsus. Peab katsuma! eestinaine.delfi.ee, 14. oktoober 2023.
Alpisarv

**Alpisarv** on puhkpill. Sellel on väga pikk kooniline puidust toru ja puidust kausshuulik. Alpisarvi valmistatakse enamasti kuusest, harvem männist. Algselt otsisid pilli tegijad puid, mis olid juurte lähedalt paindunud, et pill tuleks soovitud kujuga. Kuna pilli torus pole lisaauke, on sellega võimalik mängida naturaalhelirea noote. 

## Ajalugu
Saksakeelne sõna *alphorn* esines esimest korda kirjalikult 1527. aastal. 17.–19. sajandi müüdid ja legendid jutustavad, et alpisarvesarnaseid pille kasutati mäestikukülades signaliseerimiseks alates keskajast või isegi varem ning mõnikord asendasid nad kirikukelli.

## Vaata ka
* Didžeriduu
* Erke
Leymah Gbowee

**Leymah Gbowee** (ka **Leymah Roberta Gbowee**; sündinud 1. veebruaril 1972) on Aafrika rahuaktivist, kes organiseeris rahuliikumist, mis lõpetas 2003. aastal Teise Libeeria kodusõja. Selle tulemusel valiti Ellen Johnson Sirleaf Libeerias esimeseks naispresidendiks Aafrikas. Teda autasustati aastal 2011 Nobeli rahuauhinnaga.
Altsaksofon

**Altsaksofon** on puupuhkpill, saksofoni perekonna liige. See on väiksem kui tenorsaksofon ja suurem kui sopransaksofon. Altsaksofoni kasutatakse Euroopa klassikalises muusikas saksofonidest kõige enam. Altsaksofon ja tenorsaksofon on kõige tavalisemad saksofonitüübid.

Altsaksofon on *in Es* transponeeriv muusikainstrument. Noodikirjas kasutatakse viiulivõtit. Noodikirja C kõlab kui Es ehk suur sekst madalamalt.

## Tuntud mängijaid
Tuntumad altsaksofonistid on džässmuusikud Charlie Parker, Kenny Garrett, Jimmy Dorsey, Johnny Hodges, Art Pepper, Cannonball Adderley, Eric Dolphy, Sonny Stitt, David Sanborn, Ornette Coleman, Anthony Braxton, Phil Woods ja Paul Desmond. Klassikalistest muusikutest Marcel Mule, Sigurd Raschèr, Jean-Yves Fourmeau, Lawrence Gwozdz, Donald Sinta, Larry Teal, Jean-Marie Londeix, Kenneth Tse, Harry White, Otis Murphy, Claude Delangle ja Eugene Rousseau.

## Vaata ka
*Saksofonist
Antifon

**Antifoon** ehk **antifon** (kr ἀντίφωνον, ἀντί 'vastas' + φωνή 'hääl') on üldjuhul proosatekstiline kompositsioon lääne kirikulaulus, mis enamasti on seotud teatava psalmi või kantikumi laulmisega. 

Tunnipalvuse repertuaaris valdavas osas miniatuurne ja lihtsa meloodikaga (nt vespri psalmi antifoon), aga esineb ka pikemaid ja keerukama meloodikaga (nt Maarja kiituslaulu antifoonid), missarepertuaaris on valdavalt keskmised (nt *communio* ehk armulaualaulu antifoonid) ja pikad antifoonid (nt *introitus* ehk algussalmide antifoon; lääne kirikulaulus on antifoon reeglina proopriumi ehk vastavalt kirikuaastale muutuva tekstikorpuse osa ja ladina kirikulaulus ulatub antifoonide repertuaar tuhandetesse üksustesse. Esineb eraldi kategooriaid, nt „O antifoonid“ ja „maarjaantifoonid“. Antifoon võib olla ka täiesti iseseisev muusikaline kompositsiooni, nt maarjaantifoon „Salve Regina“. Esineb ka stroofilise värsstekstiga antifoone, nt riimitud tunnipalvuses (*rhymed office*). 

Ida kirikulaulus on antifoonil täiesti teistsugune tähendus. **Antifoon on muusikaline osa jumalateenistuses, mida lauldakse antifonaalselt.** Antifooni võib nt leida kolmest laulust koosneva muusikalise osana armulaualiturgia alguisast, aga ka tunnipalvustes, kus see tähendab antifonaalselt lauldud psalmi. 

Antifooni mõiste on lääne kirikulaulus ambivalentne, sest seda terminit on erinevatel perioodidel mõistetud erinevalt. Antifoon on nimetuse saanud antifonaalsest laulmisest ehk „millestki, mida laulavad vaheldumisi kaks koori“. Psalmi esimene salm muutus iseseisvaks vormiosaks, mis tänapäevases praktikas kõlab lauldud psalmi alguses ja lõpus. Teatud perioodil ja kohati ka täna lauldakse antifooni ja psalmi või kantikumi salmide vahele. Tänapäevani lauldakse nii invitatooriumi antifooni matutiini ehk ööteenistuse alguses. Sellega tekib responsoriaalsele laulmisele sarnane refrääniline komponent. Oluline on aga tähele panna, et responsoriaalsel laulmisel on refrään defineerivaks tunnuseks, aga antifonaalsel laulmisel mitte.

Kristlikus liturgias kasutatav laulutüüp, kus vaheldumisi laulavad kaks koori (katoliku ja õigeusu kirikus) või vaimulik ja kogudus (luteri kirikus). 

Katoliku kirikus on see Gregoriuse koraal, tavaliselt psalmitekstiga.

## Vaata ka
*Maarja antifon
Barkarool

**Barkarool** (it *barcarola*, *barca* – 'paat') on Veneetsia gondoljeeride rahvalik laul või selles stiilis komponeeritud muusikapala. Kaks tuntumat selle žanri näidet on barkarool Jacques Offenbachi ooperist "Hoffmanni lood" ja Frédéric Chopini Barkarool Fis-duur klaverile.

Barkarooli iseloomustab gondoljeeri mõlatõukeid meenutav rütm, mõõdukas tempo ja 6/8 taktimõõt. Kuigi kõige kuulsamad barkaroolid on pärit romantismiajastust, oli žanr tuntud juba 18. sajandil. Lisaks Offenbachile kasutasid barkarooli oma ooperites aariatena näiteks Giovanni Paisiello, Carl Maria von Weber, Gioachino Rossini ja Giuseppe Verdi.

Samuti on tuntud Pjotr Tšaikovski barkarool tsüklist "Aastaajad".

## Viited
Aplaus

**Aplaus** (ld *applaudere* 'plaksutama') on heakskiidu väljendus käteplaksutamise abil. Publik aplodeerib pärast teose ettekannet, näiteks kontserdi, kõne või teatrietenduse lõppedes. 

Publiku liikmed võivad käsi plaksutada korrapäratult, et saavutada pidevat heli, või spontaanselt oma käteplaksud sünkroonida. Mida valjem ja pikem on aplaus, seda tugevamat heakskiitu väljendatakse.
Bandoonium

**Bandoonium** (hispaania keeles *bandoneón*) on kontsertiina tüüp, mis on eriti populaarne Argentinas ja Uruguays. Sel on oluline roll *[[orquesta típica]]*'s, tangoorkestris. 

Pilli leiutaja sakslane Heinrich Band (1821–1860) pidas seda sobilikuks oma aja vaimuliku ja populaarmuusika esitamiseks, vastandina eelkäijale kontsertiinale, millel oli rahvamuusikainstrumendi maine. Saksa meremehed ja itaalia töölised ning emigrandid viisid pilli 19. sajandi lõpus endaga kaasa Argentinasse, kus see sulandati kohalikku muusikatraditsiooni.

Pill on bisonoorne ehk iga nupu tekitatud helikõrgus oleneb sellest, kas lõõtsa tõmmatakse lahti või surutakse kokku.


File:BandoneonApart1.jpg
File:BandoneonApart2.jpg
File:BandoneonApart3.jpg
File:BandoneonApart4.jpg
File:BandoneonApart5.jpg


## Vaata ka
* Tango
Pierre Damien Habumuremyi

**Pierre Damien Habumuremyi** (sündinud 21. veebruaril 1961 Ruhondos) on Rwanda poliitik.

Ta oli 7. oktoobrist 2011 kuni 24. juulini 2014 Rwanda peaminister.

Tal on doktorikraad politoloogias Ouagadougou ülikoolist.

Enne peaministriks saamist oli ta haridusminister.

## Viited
Kalüpso

**Kalüpso** on Lääne-India saarte muusikastiil, mis pärineb Trinidadist ja Tobagost ning mille juured on Aafrikas ja Euroopas. 

Stiili alged arenesid Aafrikast pärit orjade suhtluses, kes üksteisega suhtlemiseks laulsid, kuna neil ei olnud lubatud rääkida. Prantsuse, hispaania ja briti kolonistid mõjutasid oma kultuuriga stiili arengut. Prantslased tõid Trinidadile karnevali ning kalüpso sai karnevalide populaarseks osaks. Kalüpso on tantsurütmiline rahvalaul ning ka selle rütmiga seltskonnatants.

## Vaata ka
* Kalypso
Londoni Assamblee

**Londoni Assamblee** (inglise keeles *London Assembly*) on valitav organ, mis on osa Suur-Londoni administratsioonist. 2000. aastal asutatud assamblee kontrollib Londoni linnapea tegevust. Assamblee koguneb Suur-Londoni Administratsiooni uues hoones City Hallis Southwarki linnaosas. Assambleel on õigus muuta linnapea aastaeelarvet ning see käsitleb oma tegevuses Londonit puudutavaid olulisi küsimusi, näiteks transpordi- või keskkonnaküsimusi, avaldab oma järeldused ja soovitused ning esitab vastavad ettepanekud linnapeale. Londoni Assamblee koosneb 25 liikmest. Valimised toimuvad iga nelja aasta tagant – üheaegselt linnapea valimistega. Assamblee liikmed omavad õigust kasutada oma nime taga lühendit AM (*Assembly Member*). 2021. aastal toimunud valimiste järel kuulub assambleesse neli parteid: leiboristid (11 kohta), konservatiivid (9), rohelised (3) ja liberaaldemokraadid (2).
Suur-Londoni Administratsioon

**Suur-Londoni Administratsioon** (inglise keeles *Greater London Authority*, lühendatult **GLA**) on kõrgema taseme haldusorgan Inglismaal Suur-Londoni regioonis. 

Suur-Londoni Administratsioon koosneb otse valitud Londoni linnapeast (*Mayor of London*) ja valitud 25-liikmelisest Londoni Assambleest (*London Assembly*), kes omab kontrollfunktsiooni. GLA loodi aastal 2000 ja on kohaliku omavalitsuse struktuuris ülemise tasandi haldusorgan. Varem oli Suur-Londonis ülemise tasandi haldusorganiks Suur-Londoni Nõukogu (*Greater London Council*), mis aga kaotati 1986. aastal Margaret Thatcheri juhitud konservatiivide valitsuse poolt samal ajal kõigi linnkrahvkondade nõukogude likvideerimisega. 

Haldusvõimu funktsioonid Suur-Londonis on jagatud GLA ja madalama tasandi omavalitsuste haldusorganite – 32 linnaosa nõukogu (*councils of London boroughs*) ja City of London Corporationi – vahel. 

City of London Vorporationi kontrolli all on vaid ühe ruutmiili suurune piirkond Londoni südalinnas ja selle eesotsas on suuresti tseremoniaalseid funktsioone omav lordmeer (*Lord Mayor*).

Suur-Londoni Administratsioon asub 2002. aastal valminud arhitekt Norman Fosteri projekteeritud City Hallis Southwarki linnaosas Thamesi kaldal Toweri silla naabruses.
Margus Tabor

**Margus Tabor** (sündinud 13. mail 1962) on eesti näitleja.

## Haridus
Ta on lõpetanud 1984. aastal Tallinna Riikliku Konservatooriumi lavakunstikateedri (11. lend).

## Töökohad
Margus Tabor töötas Rakvere Teatris aastatel 1984–1988, Nukuteatris 1988–1992 ja 1994–1998, Vanalinnastuudios 2002–2004. 

Aastatel 2007–2020 oli Tabor Tallinna Linnateatri ja 2020–2024 Ugala teatri näitleja. 

Septembrist 2018 kuni maini 2022 oli Margus Tabor Eesti Televisiooni kultuurisaate "OP!" kaassaatejuht.

## Rollid
### Filmides
* 2001 – "Lepatriinude jõulud" – Kirp-koer; Isa (hääl)
* 2006 – "Leiutajateküla Lotte" – Klaus (hääl)
* 2006 – "Hundi agoonia" – direktor
* 2010 – "Punane elavhõbe" – taksojuht
* 2011 – "Lotte ja kuukivi saladus" – Klaus (hääl)
* 2015 – "Imelise Ajastu Lõpp" – Novikov (KGB major)
* 2018 – "Kapten Morten lollide laeval" – Matilda, Tilda (hääl)
* 2019 – "Tõde ja õigus" – Herman

### Telesarjades
* 1996 – "Õnne 13" – Kirurg
* 2006 – "Kelgukoerad" – Sander
* 2007 – "Ohtlik lend" – Raimo Raadik
* 2012 – "Saare sosinad" – Tauno Mänd
* 2013 – "Kättemaksukontor" – Marcus Vatter
* 2013 – "Mägede varjud" – Tauno

## Tunnustus
* 2021 – Parima meesnäitleja Kuldõun (Ugala publikupreemia)
* 2022 – Parima meesnäitleja Kuldõun (Ugala publikupreemia) 
* 2025 – Oskar Lutsu huumoripreemia

## Isiklikku
Hiiumaalt Kõlunõmmest pärit talumees Kõlu Magnus (Maunus) (1710–1781) ja tema abikaasa Kadri olid Tõnis Niinemetsa, Sepo Seemani ja Margus Tabori esivanemad.

Margus Tabori abikaasa on näitleja ja Ugala teatri juht Garmen Tabor. Nende poeg Theodor Tabor on samuti näitleja.

## Viited
Mikey Welsh

**Michael Edward Welsh** (20. aprill 1971 – 8. oktoober 2011) oli USA muusik, ansambli Weezer basskitarrist (1994–2001).
Pepe Reina

**Pepe Reina** (õieti **José Manuel Reina Páez**; sündinud 31. augustil 1982 Madridis) on Hispaania jalgpallur, kes mängib väravavahina Hispaania kõrgliigaklubis Villarreal.

Varem on ta mänginud sellistes klubides nagu Barcelona, Liverpool, Müncheni Bayern, Napoli, AC Milan, Rooma Lazio ja Aston Villa.

Reina on õppinud Barcelona noorteakadeemias La Masia.

2007. aastal aitas ta Liverpoolil jõuda Meistrite Liiga finaali, mis kaotati AC Milanile 2:1.

## Klubikarjäär

### Barcelona
Pepe Reina liitus 1998. aastal Barcelona noorteakadeemiaga. 

2. detsembril 2000 tegi ta Kataloonia klubis debüütmängu, kohtumine Celta de Vigoga lõppes 3:3. 

Reina mängis Barcelonas kahe hooaja peale 49 mängu.

### Villarreal
2002. aasta juulis liitus Reina Villarrealiga. 

Ta aitas klubi võita kahel korral UEFA Intertoto karika (2002–03 ja 2003–04 hooajal).

2004. hooajal jõudis Villarreal UEFA karika poolfinaali ja kvalifitseerus 2005. aastal esimest korda klubi ajaloos Meistrite Liigasse.

### Liverpool
Reina osteti 2005. aastal Inglismaa kõrgliiga klubisse Liverpool. 

Liverpoolis mängis ta 394 kohtumist ja võitis neli karikat. 

Ta aitas klubil jõuda 2006–07 Meistrite Liiga finaali, kus kaotati 2:1 AC Milanile.

#### Napoli (laenul)
Reina anti 2013–14 hooajaks laenuks Itaalia kõrgliiga klubisse Napoli. Meeskond võitis samal hooajal Itaalia karika.

### Müncheni Bayern
2014. aasta suvel liitus Pepe Reina Saksamaa kõrgliiga klubiga Müncheni Bayern. 

Mängides Bundesligas ainult kolm mängu, tuli ta 2015. aastal Saksamaa meistriks.

### Napoli
23. juunil 2015 liitus Reina lõplikult SSC Napoliiga.

## Koondisekarjäär
Reina võitis Hispaania jalgpallikoondise koosseisus 2008. ja 2012. aasta Euroopa meistrivõistlused ning 2010. aasta maailmameistrivõistlused.

Hispaania koondises mängis ta aastatel 2005–2018 kokku 36 korda.

## Saavutused

### Klubid
; Villarreal
* UEFA Intertoto karikas: 2002–03, 2003–04
; Liverpool
* FA Cup: 2005–06
* League Cup: 2011–12
* FA Community Shield: 2006
* Euroopa superkarikas: 2005
; Napoli
* Coppa Italia: 2013–14
; Müncheni Bayern
* Bundesliga: 2014–15

### Rahvuskoondis

; Hispaania
* Maailmameistrivõistlused: 2010
* Euroopa meistrivõistlused: 2008, 2012
; Hispaania U16
* Euroopa U16 meistrivõistlused: 1999

## Isiklikku
Reina abiellus 19. mail 2006 Yolanda Ruiziga. Neil on viis last.

Pepe Reina isa Miguel Reina oli samuti jalgpallur, väravavaht, kes mängis Madridi Atlético meeskonnas 1974. aasta Euroopa karikaturniiri finaalis Müncheni Bayerni vastu.

## Viited

## Välislingid
Carita Vaikjärv

**Carita Vaikjärv** (sündinud 18. veebruaril 1980 Pärnus) on eesti näitleja.

2002. aastal lõpetas ta Eesti Muusikaakadeemia Kõrgema Lavakunstikooli (20. lend). Samast aastast töötas ta Viljandi teatri Ugala näitlejana. Alates 2016. aastast on ta Pärnu Endla teatri näitleja.

Mänginud ka teleseriaalides ja filmis "Nimed marmortahvlil".

## Viited

## Välislingid

*Carita Vaikjärv Endla teatri kodulehel
*Carita Vaikjärv andmebaasis IMDb
Karin Tammaru

**Karin Tammaru** (sündinud 27. jaanuaril 1971 Paides) on eesti näitleja.

Aastatel 1990–1992 õppis ta Tallinna Pedagoogilises Instituudis näitejuhtimist. Lõpetas 1996. aastal Eesti Muusikaakadeemia Kõrgema Lavakunstikooli (17. lend).

Töötas aastatel 1996–1998 Rakvere Teatris ja 1998–2006 Vanemuise Teatris. Alates 2007. aastast on Karin Tammaru Pärnu Endla Teatri näitleja.

## Isiklikku
Tema elukaaslane on Indrek Taalmaa, neil on kaks poega.

## Välislingid
*Karin Tammaru Endla Teatri kodulehel
*Karin Tammaru andmebaasis IMDb
Mart Toome

**Mart Toome** (sündinud 7. märtsil 1980) on eesti näitleja.

2002. aastal lõpetas ta Eesti Muusikaakadeemia Kõrgema Lavakunstikooli (20. lend). 

Samast aastast töötab Tallinna Linnateatri näitlejana.

Mart Toome on mänginud ka filmides ("Nimed marmortahvlil", "Stiilipidu") ja teleseriaalides.

## Tunnustus
* 2010 Tallinna Linnateatri juhtkonna preemia möödunud aasta jooksul enim etendusi andnud meesnäitlejale
* 2012 Stanislavski preemia “Usun!” festivalil Baltiiski Dom rollide eest lavastuses “Maailmale nähtamatud pisarad”
* 2013 Tallinna Linnateatri juhtkonna preemia möödunud aasta jooksul enim etendusi andnud meesnäitlejale
* 2023 Eesti Rahvuskultuuri Fondi Leida Rammo Linnateatri Fondi preemia

## Viited

## Välislingid
*Mart Toome Tallinna Linnateatri kodulehel
*Mart Toome andmebaasis IMDb
Roland Laos

**Roland Laos** (sündinud 28. oktoobril 1986 Tallinnas) on eesti näitleja.

Ta lõpetas aastal 2006 Tallinna 32. Keskkooli ja 2010. aastal Eesti Muusika- ja Teatriakadeemia lavakunstikooli (24. lend) ja töötas seejärel kuni 2014. aastani Eesti Draamateatris.

Roland Laos on mänginud filmides "Haiguste ravi", "Eestlanna Pariisis" ja "Polaarpoiss" ning teleseriaalides "Tuulepealne maa" , "", "Ohtlik lend” ja "Õnne 13".

## Viited

## Välislingid
*Roland Laos Eesti Draamateatri kodulehel
*Roland Laos andmebaasis IMDb
Kelantani osariik

**Kelantan** on Malaisia osariik. Piirneb põhjas Taiga.

Erinevalt teistest Malaisia osariikidest jaguneb Kelantan 2. järgu haldusüksuste tasemel mitte ringkondadeks, vaid kolooniateks.

## Viited

## Välislingid
* http://www.kelantan.gov.my
Uno Vark

**Uno Vark** (20. jaanuar 1934 Tallinn – 2. september 1991 Tallinn) oli eesti näitleja.

Ta lõpetas 1952. aastal Tallinna Muusikakooli metsasarve erialal ja 1965. aastal Tallinna Riikliku Konservatooriumi lavakunstikateedri (2. lend).

Aastatel 1952–1965 töötas ta Estonia teatris inspitsiendi ja näitlejana. Aastatel 1965–1968 töötas ta Eesti NSV Riiklikus Noorsooteatris näitlejana.

## Isiklikku
Tema elukaaslane oli Iivi Lepik. Tema abikaasa oli Eevi Vark (hilisema nimega Eevi Pehme).

## Looming
### Rolle teatris
* 1953 Nikolai Strelnikov "Orjatar" (Herold)
* 1957 Imre Kálmán "Bajadeer" (Jonny ja doktor Cohen)
* 1958 Edgar Arro / Leo Normet "Tuled kodusadamas" (Mati)
* 1961 Leo Normet "Stella Polaris" (Villu)
* 1962 Arne Oit "Muhulaste imelikud juhtumised" (Riks Sikusarv)
* 1963 Modest Tabatšnikov / Isidor Štok "Jumalik komöödia" (Aadam)
* 1964 Leonard Bernstein "West Side'i lugu" (Riff ja Diisel)
* 1964 Oskar Luts "Kapsapea" (Pliuhkam
* 1965 Aleksander Andrejev / Mikk Mikiver "Otsustage meie üle, inimesed" (Vadim Karetin)
* 1966 Jules Verne / Pavel Kohout "80 päevaga ümber maailma" (osatäitja)
* 1966 Shakespeare "Hamlet" (IV näitleja)
* 1967 Jean Anouilh "Antigone" (Koor)
* 1967 Astrid Lindgren / Mikk Mikiver/Arne Oit "Väikevend ja Karlsson katuselt" (Karlsson)
* 1968 Juhan Smuul "Pingviinide elu" (Triiv-Traav)

## Viited
Ago Roo

**Ago Roo** (sündinud 11. mail 1946 Tartumaa Saadjärve vallas Visustis) on eesti näitleja.

Ta lõpetas 1964. aastal Elva Keskkooli ja 1968. aastal Tallinna Riikliku Konservatooriumi lavakunstikateedri (3. lend).

Ta töötas aastatel 1968–1969 Rakvere Teatris ja 1969–1978 Pärnu teatris Endla. Aastatel 1978–2009 oli ta Tallinna Linnateatri näitleja.

Ta on mänginud ka filmides ja telesarjades.

## Rolle teatrites
*1968 Maksim Gorki "Põhjas" (Parun)
*1968 Eduardo de Filippo "Minu perekond" (Corrado Cuoco)
*1969 Günther Weisenborn "Kaks inglit tuli taevast" (Kill)
*1969 Jean Anouilh "Lõoke" (Warwick)
*1970 Shelagh Delaney "Armunud lõvi" (Andy)
*1970 Jevgeni Švarts "Nõiutud vennad" (Baaba-Jagaa)
*1972 Tennessee Williams "Tramm nimega "Iha"" (Harold Mitchell)
*1972 Jānis Rainis "Puhu tuul!" (Uldis)
*1973 Henrik Ibsen "Naine merelt" (Lyngstrand ja doktor Wangel)
*1974 Peet Vallak / Mati Unt "Epp Pillarpardi Punjaba potitehas" (Tiiskäpp)
*1976 Tennessee Williams "Iguaani öö" (Jonathan Coffin)
*1977 Maksim Gorki "Suvitajad" (Suslov)
*1978 Georgi Džagarov "Prokurör" (prokurör Miladin)
*1978 Anton Tšehhov "Kajakas" (Dorn)
*1980 Tammsaare / Mati Unt "Ma armastasin sakslast" (Parun)
*1981 Fjodor Dostojevski / Mati Unt "Pihtimus allilmast" (Mees)
*1982 Federico García Lorca "Bernarda Alba maja" (Bernarda Alba)
*1982 Goethe "Torquato Tasso" (Antonio)
*1983 Aleksei Kazantsev "Vana maja" (Maksim Glebov)
*1984 Henrik Ibsen "Kummitused" (Manders)
*1985 Dale Wasserman "Lendas üle käopesa" (Pealik Bromden)
*1986 Molière "Misantroop" (Basque)
*1987 Mihhail Bulgakov "Molière" (de Charron)
*1989 Tom Stoppard "Rosencrantz ja Guildenstern on surnud" (I näitleja ja Polonius)
*1989 Agatha Christie "Mõrv jõuluööl" (Simon Lee)
*1991 Alfred de Musset "Armastusega ei vallatleta" (Parun)
*1992 Shakespeare "Romeo ja Julia" (Capuletti)
*1994 Sam Shepard "Maetud laps" (Dodge)
*1995 Tammsaare / Illar Mõttus "Kaks paari ja üksainus" (vana Kaas)
*1997 Tom Stoppard "Arkaadia" (Richard Noakes)

## Välislingid
*Ago Roo andmebaasis IMDb
Ashay Dharwadker

**Ashay Dharwadker** (sündinud 1. jaanuaril 1967 New Delhis) on Eestiga seotud india matemaatik. Ta uurib algebra, topoloogia, graafiteooria, arvutiteaduse ja füüsika aluseid.

## Teadustööst
Erilist tähelepanu on pälvinud tema neljavärviprobleemi kaasaegne, algebralistele ja topoloogilistele meetoditele rajatud tõestus , mis n-ö vahetab välja omaaegse K. Appeli ja W. Hakeni kurioosse tõestuse . Ashay Dharwadkeri jt monograafia graafiteooriast on omataoliste seas üks põhjalikumaid . On avaldanud töid nii fundamentaaluuringute kui ka rakenduste vallas .

## Matemaatikainstituut
Koostöös Euroakadeemiaga (Tallinn) moodustas 2009. aastal Matemaatikainstituudi (Institute of Mathematics, Gurgaon), mis tegeleb nii uurimis- kui ka õppetööga ning avaldab uurimistulemusi. Eesti-poolne osalus selles hõlmab graafiteooria ja struktuurisemiootikaga seotut . On Baltic Horizonsi toimetuskolleegiumi välisliige. Ashay Dharwadker on Euroakadeemia juures asuva iseseisva uurimisrühma SERR juhatuse liige.

## Viited

## Välislingid
* Ashay Dharwadker's Homepage
* Institute of Mathematics, Gurgaon
* The Structure Semiotics Research Group, S.E.R.R., Euroacademy, Tallinn
* A New Proof of The Four Colour Theorem (Knot 221) at Canadian Mathematical Society, 2000-10-05
Liisa Aibel

**Liisa Aibel** (kodanikunimi **Liisa Lennuk**; sündinud 21. septembril 1972) on eesti näitleja.

Ta lõpetas aastal 1990 Pärnu 6. Keskkooli ja aastal 1994 Eesti Muusikaakadeemia Kõrgema Lavakunstikooli (16. lend).

Liisa Aibel töötas aastatel 1994–2004 Pärnu teatris Endla. Alates 2004. aastast on ta Rakvere Teatri näitleja.

## Osatäitmisi

Liisa Aibel on mänginud telesarjades "Mõmmi ja aabits. 20 aastat hiljem" ja "Hajameelselt abielus". On osalenud eesti mängufilmides "Päeva lõpus" (Marta - Marion) 2009, "Kutsar koputab kolm korda" (Kasvataja) 2010, "Rohelised kassid" (Gold Shop Worker) 2017, "Tõde ja õigus" (Lambasihver) 2019 ning "Johannes Pääsukese tõeline elu" (Kõrtsiemand) 2019.

Teatrirolle:
*1988 Rein Saluri "Minek", Triinu, Endlas
*1993 Anton Tšehhov "Kolm õde", Irina
*1993 Madis Kõiv/Aivo Lõhmus "Põud ja vihm Põlva kihelkonnan nelätõistkümnendämä aasta suvõl", Porila Tiiu
*1994 Noel Coward "Üleannetu vaim", Edith
*1994 Selma Lagerlöf/Ülev Aaloe "Gösta Berlingi saaga", Anna-Liisa
*1994 Tove Jansson/Juhan Saar "Muumitrolli talv", Väike My
*1995 Tove Jansson/Juhan Saar "Muumipere jõulud", Väike My
*1995 Staffan Göthe "Koeratopis", Irene Ljungh
*1996 Jerry Herman "Hallo, Dolly!", Minnie Fay
*1996 Oskar Luts/Voldemar Panso "Kevade", Teele
*1998 Wendy Kesselmann "Minu õde siin majas", Lea
*2000 Luigi Lunari “Senaator Fox ehk Püha perekond”, Maria Victoria Fox
*2003 Friedrich Echrenbusch "Täismäng", lavastaja Ingomar Vihmar, Jana Tõnnema
*2004 Urmas Lennuk "Bob teab", lavastaja Kalju Komissarov, Rita, Rakvere Teatris
*2006 Rünno Saaremäe/Üllar Saaremäe "Käpipuu vennaskond", lavastaja Üllar Saaremäe, Veerev Munamees
*2007 Edmond Rostand "Cyrano De Bergerac", lavastaja Kalju Komissarov, õde Martha
*2009 Nora Ephron "Kui Harry kohtas Sallyt", lavastaja Jaanika Juhanson, Marie
*2010 Andrus Kivirähk "Papagoide päevad", lavastaja Sulev Teppart, Lotta
*2011 Jón Atli Jónasson "Saja aastane maja", lavastaja Peeter Rästas, hooldusõde
*2012 Charlotte Brontë/Jaanika Juhanson "Jane Eyre", lavastaja Jaanika Juhanson; Grace Poole, Helen, Jane'i ema
*2013 Robert Thomas "8 armastavat naist", lavastaja Eili Neuhaus, Pierrette
*2014 Donald Churchill "Maalermeister", lavastaja Gerda Kordemets, Jane
*2015 Iris Murdoch "Must prints", lavastaja Gerda Kordemets, Christian 
*2016 Andrus Kivirähk "Maailma otsas", lavastaja Raivo Trass, Anu
*2017 Donald Tomberg "Gravitatsioon", lavastaja Raivo Trass, Milvi
*2018 Brian Friel "Lõikuspeo tantsud", lavastaja Eili Neuhaus, Rose
*2019 Aldo De Benetti "Kaks tosinat tulipunast roosi", lavastaja Giorgio Bongiovanni, Rosina
*2019 Urmas Lennuk "Made in China", lavastaja Urmas Lennuk, mitu osa
*2022 August Gailit, "Nipernaaditalv", lavastaja Urmas Lennuk, Kati

## Tunnustus

* 2000 – Lensi Römmer-Kuusi stipendium

## Isiklikku
Tema abikaasa oli näitekirjanik ja dramaturg Urmas Lennuk. Nende tütar Kadi Leen Aibel on sündinud aastal 2008.

## Viited

## Välislingid

*Liisa Aibel Rakvere Teatri kodulehel
*Kuidas Liisa Aibel rediseid istutades emaks sai
*Virumaa tõi näitlejale õnne
Pavel Karelin

**Pavel Karelin** (27. aprill 1990 Gorki – 9. oktoober 2011 Nižni Novgorodi oblast) oli Venemaa suusahüppaja.

Karelin tegi kaasa neli maailma karikasarja hooaega (2008–2011). Juba esimesel MK-etapil Soomes Kuusamos sai ta 15. koha ja sama hooaja keskel Austrias Bischofshofenis 9. koha. Seejärel areng takerdus, kuid viimasel hooajal toimus arenguhüpe. Tema kohad maailma karikasarja kokkuvõttes olid neil aastail 129 punktiga 32., 56 punktiga 42., 34 punktiga 57. ja 282 punktiga 23.

Tema edukaimaks võistluseks jäi nelja hüppemäe turnee Garmisch-Partenkircheni etapp. Seal saavutas ta 1. jaanuaril 2011 teise koha, kaotades ainult Simon Ammannile. Ta oli endise NSV Liidu maade teine suusahüppaja, kes jõudis pärast NSV Liidu lagunemist suusahüpete MK-etapil esikolmikusse. Esimene oli samuti Venemaa sportlane Dmitri Vassiljev, kes 1. jaanuaril 2001 saavutas sealsamas Garmisch-Partenkirchenis samuti teise koha.

Karelin hukkus liiklusõnnetuses.

## Viited
Rööptahukas

**Rööptahukas** on prisma, mille põhjad on rööpkülikud. Rööptahuka kõik tahud on rööpkülikud, mis on kongruentsed oma vastastahkudega.

## Vaata ka

* Risttahukas

## Viited
Mihkel Kabel

**Mihkel Kabel** (sündinud 1. aprillil 1984 Albus) on eesti näitleja.

Ta on lõpetanud 2006. aastal Eesti Muusika- ja Teatriakadeemia lavakunstikooli (22. lennus).

Aastatel 2006–2012 töötas ta näitlejana Eesti Draamateatris ja 2013–2017 näitlejana Rakvere Teatris. Seejärel on ta tegutsenud vabakutselise näitlejana.

Ta on mänginud teleseriaalides "Ohtlik lend", "Kelgukoerad" ja "Kättemaksukontor".

## Filmirollid
*2005 "Malev" – Pent, nurmekundlaste vanem
*2021 "Tulilind" – piirivalvur Popov
*2024 "Elu ja armastus" – näitleja

## Isiklikku
Ta oli aastatel 2009–2011 abielus näitleja Katariina Ratasepaga, neil on 2009. aastal sündinud poeg Rudolf Mattias.

## Viited


## Välislingid

*Mihkel Kabel andmebaasis IMDb
Chinese Semiotic Studies

**Chinese Semiotic Studies** on semiootikaalane ingliskeelne teadusajakiri.

Ajakiri ilmub alates 2009. aastast. Seda annab välja rahvusvaheline semiootikauuringute instituut Nanjingi Ülikooli juures ning kirjastab Nanjing Normal University Press.

Alates 2011. aasta numbritest on ajakirjas Tartu semiootika teemasektsioon.

## Välislingid
*Ajakirja koduleht
Ӟ

**Ӟ** (**ӟ**) on kirillitsa täht, mida kasutatakse udmurdi keeles. Udmurdi tähestikus on see 11. täht. 

See hääldub [d͡ʑ]. Eesti kirjas vastab sellele täheühend **dź**.
Ӵ

**Ӵ** (**ӵ**) on kirillitsa täht, mida kasutatakse udmurdi keeles. Udmurdi tähestikus on see 30. täht. 

See hääldub [t͡ɕ]. Eesti kirjas vastab sellele täheühend **tš**.
Ҥ

**Ҥ** (**ҥ**) on kirillitsa täht, mida kasutatakse aleuudi, altai, jakuudi ja mari keeles. 

## Mari keel
Mari keeles hääldub see velaarse nasaalina [ŋ]. Ladina transliteratsioonis vastab sellele **[[ŋ]]** või täheühend **ng**.